Taman Nasional Aketajawe-Lolobata yaiku salah siji taman nasional kang manggon ing Halmahera, Maluku Lor, Indonésia. Ing taman nasional iki ana manuk kang dijaga, cacahé kurang luwih 23 warna miturut BirdLife International. Taman iki resmi dadi taman nasional taun 2004, adhedasar Surat Dudutan Mantri Kehutanan No. 397/Menhut-II/2004 tanggal 18 Oktober 2004.

Ambane papan iki kurang luwih 167.300 hektar kang dibagi dadi rong blok: blok Aketajawe kang ambané 77.100 ha (Kutha Tidore Kapuloanlan Kabupatèn Halmahera Tengah) lan blok Lolobata kang ambané 90.200 ha (Kabupatèn Halmahera Wétan). Taman nasinal iki dadi papan kanggo ngrumat kéwan lan tuwuhan kang ana ing Maluku Lor.
Ing taman nasioanl iki ana akèh flora, kaya ta warna-warna mamalia, manuk, reptil, lan ampibi.

Folra Fauna 
Ing taman nasional iki ana pitu ékosistem, yaiku alas mangrove, alas pasisir, alas rawa dataran endhek, vegetasi juranh kali, alas udan dataran endhek, alas udan pagunungan, lan padang suket sub-alpin. Ana warna loro kayu kang dijaga ing taman nasional iki, yaiku Kenari (Canarium vulgare) lan Agathis (Agathis sp.).

Fauna kang ana ing taman nasional iki kaya ta spésies mamalia, reptilian, amphibi, aves, lan kupu. Kurang luwih ana 34 warna mamalia teresterial, 3 warna kang dadi endemik yaiku Phalanger sp., Rhinolophus euryotis timidus, lan Hipposideros diadema euotis, ana uga kéwan kang dijaga yaiku Ceruus timorensis moluccensis.

Yèn manuk, ana 217 warna manuk kang ana ing Halmahera, ana 24 kang endemik, lan 4 kang dadi endemik ing Halmahera, yaiku mandar gendang (Habroptila walaci), cekakak murung (Tadiramphus diops), kepudang sungu Halmahera (Coracina paruula), kepudang Halmahera (Oriolus phaeochromus).

Liyane ana 46 warna reptil ing taman nasional iki. Ana telung warna kadal, yaiku Hydrosaurus werneri, Emoia reimsehisseli, (weweri), Engongylus albofasciatus (mentovaria).
Werna-warna Amphibi ana 7 kang ana ing Halmahera. Ana 3 kang dadi endemik Halmahera. Fauna kang dadi endemik ing Halmahera kaya ta walang kang ana rong warna, kinjeng kang ana telung warna, kupu raja (Papilio beringi), lan moluska lemah ana 20 warna.

Cathetan sikil 

Taman Nasional